
TOP-3.2.1-15-HE1-2016-00006
A Polgármesteri Hivatal energetikai korszerűsítése

A kedvezményezett neve: Újlőrincfalva Községi Önkormányzat
Projekt azonosító száma: TOP-3.2.1-15-HE1-2016-00006
A projekt megvalósításának kezdete: 2017.06.01.
A projekt fizikai befejezésének tervezett határideje: 2020.06.30.
A projekt összköltsége: 25.000.000 Ft.
A támogatás intenzitása: 100%


Újlőrincfalva Községi Önkormányzat a Terület- és Településfejlesztési Operatív Program (TOP) keretében sikeres pályázatot nyújtott be A Polgármesteri Hivatal energetikai korszerűsítése címmel, amely során 25.000.000 Ft vissza nem térítendő támogatásban részesült.

A projektgazda a tulajdonában álló Polgármesteri Hivatal energetikai korszerűsítését végezte el. Az épület határoló szerkezetei és gépészeti rendszerei elavultak voltak, korábban nem kerültek még átfogó energetikai korszerűsítésre. Energiaköltsége magas, üzemeltetése nem volt gazdaságos, ezért a projekt elsődleges célja a fejlesztéssel érintett épület energiahatékonyságának javítása. A tervezett energetikai korszerűsítés műszaki tartalma az épületre készített energetikai tanúsítás javaslatainak figyelembevételével került meghatározásra. A tervezés során több különböző mélységű korszerűsítési változat is megvizsgálásra került, és ezek alapján a költséghatékony intézkedésekkel elérhető, legnagyobb energia-megtakarítást eredményező fejlesztés került kiválasztásra. Ennek keretében az épület homlokzata, lábazata, padlás- és pince födéme utólagos hőszigetelésre került, valamint korszerűtlen nyílászárói cserére kerültek. A gépészeti korszerűsítés keretében a Polgármesteri Hivatalnál új központi fűtéses rendszer került kialakításra, kondenzációs gázkazán hőtermelővel, ezen felül az épület villamosenergia igényének fedezése céljából napelemes rendszer került kiépítésre. Ezen intézkedések révén hatékonyan csökkent az épületenergiafelhasználása, az üvegházhatású gázok kibocsátása, és ezáltal, az üzemeltetési költségei is jelentős mértékben csökkentek. Az épület korábbi funkciója a fejlesztés után is megtartásra került, továbbá a projekt keretében megvalósuló akadálymentesítés révén az közszolgáltatások egyenlő esélyű hozzáférése is biztosított lett: az akadálymentesítés keretében akadálymentes parkoló létesült, a bejárat is akadálymentesítésre került, és akadálymentes mosdó kialakítása is megtörtént az épületben. A Polgármesteri Hivatal összesített energetikai jellemzője 619,4 kWh/m2 év-ről 84,8 kWh/m2 év-re javult; energetikai besorolása ’JJ’ kategóriáról ’BB’-re javult. Az épület a korszerűsítés után közel nulla energiaigényűnek minősül, megújuló energia hasznosításának részaránya 47,3%.

